Logroñoko konkatedrala

**Logroñoko konkatedrala** edo **Redondako Andre Mariaren konkatedrala** (), ***"La Redonda"*** ezizenaz ere ezagutzen dena, Espainiako Errioxa autonomia erkidegoko Logroño hiriko konkatedrala da. Calahorrako eta Santo Domingo de la Calzadako katedralekin batera, Calahorra eta La Calzada-Logroñoko diozesiaren egoitza da. UNESCOk 1993. urtean Gizateriaren ondare izendatu zuen Donejakue bidea eta multzo berean Logroñoko hainbat eraikin historiko sartu zituen, tartean Redondako konkatedrala.

Logroñoko alde zaharreko erdigunean kokaturik dago. Aurrean merkatuaren plaza dauka eta hegoaldean Portales kale nagusia.

## Historia 
### Kokapen historikoa 
X. mendean Ebro ibaia gurutzatzen zuen zubi bat bazen eta Donejakue bidea bertatik hasi zen pasatzen. Zubi honen inguruan Logroño eratuz joan zen. Pasabidea garrantzia handia hartuz joan zen eta Gaztelako, Nafarroako eta Aragoiko erresumen mugetan egonik hainbat borroka izan ziren bertan tokia bereganatu nahian. 1095ean Alfontso VI.a Gaztelakoak Logroñori hiri forua eman zion, logroñotarrentzako eta Donejakue bidean zetozen erromesentzako toki frankoa bihurtuz, aurrez 1076an Calahorra eta Naiararekin egin bezala.

Logroñok hazten jarraitu zuen eta Donejakue bidearen ertzetan hainbat eliza eraiki ziren, Santa María de Palacio eliza, Santiago el Real eliza eta San Bartolome eliza. Bidetik apur bat bananduta Redondako Andre Mariaren eliza eraiki zen. *Redonda* izenak "borobila" esan nahi du eta pentsatzen da hasiera batean eliza erromaniko oktogonala izango zela, Nafarroako Eunateko elizaren eta Torres del Ríoko Hilobi Santuaren elizaren antzekoa.

Logroño ibaiaren hegoalderantz handituz joan zen eta Redondaren Gure Amaren eliza hiriaren erdigunean kokatu zen. 1431. urtean "hiri" titulua eskuratu zuen eta 1435ean Redondako Andre Mariaren elizari kolegiata bat eman zitzaion. Kolegiata hura egiteko Redonda eta Albeldako monasterioak bat egin zuten. Redondaren katedrala 1196an eraikitzen hasi bazen ere gaur egungo egitura XVI, XVII eta XVIII. mendeetan eraikitakoa da.

1516 eta 1598 artean Isabeldar gotiko estiloan eraiki zen eliza, zortzi zutabe zilindrikorekin eta kanoi ganga nerbatuekin. XVII. mendean Aldare nagusiaren ondoan dagoen ekialdeko zatia handitu egin zen Kristo Sainduaren kapera eraikiz. Denbora pasa ahala deanbulatirio bihurtuko zen.

Azkenik XVIII. mendean egitura nagusia osatu zen, koroa behera jeitsi.

1879ko urtarrilaren 8an Baldomero Espartero militar liberal eta politikaria hil zen, Ministro Kontseiluko buru izandakoa. Azken urteak Logroñon bizi izan zituen eta hileta elizkizun handiak egin zitzaizkion. Esparteroen hilobia Redondako konkatedralaren barnean dago, bai eta haren emazte Jacinta Martínez de Siciliarena ere.]]
Konkatedraleko deanbulatorioan, aldare nagusiaren atzeko partean, oliozko margolan txiki bat dago. Bertan kalbarioaren irudia agertzen da, Jesukristo bizirik ageri da gurutzean inguruan Andre Maria Doloretakoa, Joan Ebanjelaria eta Maria Magdalena dituela. Kondairak dio Michelangelo Buonarrotik margolari italiarrak Vittoria Colonna lagunari oparitu ziola. Haren senarra errioxarra zen, Ábalos herrikoa. XVII. mendean Redondako konkatedralean Kristo Sainduaren kapera eraiki zuen apezpikua Pedro González del Castillo izan zen, humanista handia bera, eta sarritan Erromara joan eta artelanak erosten zituena. Hark ekarri zuen koadroa Logroñora baina XX. menderarte ez ziren Michelangeloren eskolakoa zela ohartu eta orduan ezarri zuten deanbulatorioan.

### Gillis Coingneten taula flamenkoak 
Gillis Coingnet XVI. mendeko margolari flandriarra izan zen eta konkatedralean dauden taulak 1854an margotu zituen Anberes hirian. XX. mendean Parisen erosi ziren eta Naiara ondoan dagoen Señorío de Somalo kaperan ezarri ziren. Ondoren handik Logroñoko konkatedralera eraman zituzten. 131 x 88 cm dituzten sei taula dira:

* Deikundea
* Epifania
* San Pedro
* Jesusen Piztuera
* Joanes Bataiatzailea
* Andre Mariaren Jasokundea

Hauetaz gain Frantzisko Asiskoaren bizitzako pasarteak agertzen dituzten hiru taula txiki ere badaude 26'5 x 96 cm neurria dutenak.

## Iruditegia 
### Konkatedralaren kanpoaldea 

Irudi:Logrono-02-Kathedrale-1996-gje.jpg|Konkatedrala.
Irudi:Logroño - Catedral 05.jpg|Ate nagusia.
Irudi:Logrono-04-Kathedrale-Tuerme-1996-gje.jpg|Dorre bikiak.
Irudi:Concatedral de Santa María de la Redonda (Logroño). Fachada meridional.jpg|Hegoaldeko horma, Portales kalean.
Irudi:Concatedral de Santa María de la Redonda 4.jpg|Konkatedrala eta merkatuaren plaza.

### Konkatedralaren barnealdea 

Irudi:Interior Catedral Logroño.jpg|Aldare nagusia.
Irudi:Bóvedas de crucería.jpg|Zutabeak eta kanoi ganga.
Irudi:Logroño - Catedral 28.jpg|Organoa.
Irudi:Logroño - Tumba del general Baldomero Espartero, en la Catedral 01.JPG|Esparteroren hilobia.

### Artelanak 

Irudi:Coingnet_Anunciacion_La_Redonda_Logrono_Spain.jpg|Deikundea
Irudi:Coingnet_Adoracion_La_Redonda_Logrono_Spain.jpg|Epifania
Irudi:Coingnet_San_Pedro_La_Redonda_Logrono_Spain.jpg|San Petri
Irudi:Asuncion imagen flamenca La Redonda Logrono Spain.jpg|Jasokundea
Irudi:Adoracion relieve La Redonda Logrono Spain.jpg|Agurtzane
Irudi:Gregorio Fernandez Inmaculada La Redonda Logrono Spain.jpg|Sorkunde Garbia
Irudi:San Prudencio La Redonda Logrono Spain.jpg|San Prudentzio
Irudi:Lavatorio relieve La Redonda Logrono Spain.jpg|Ikuzketa

## Erreferentziak 
## Kanpo estekak 
* Webgune ofiziala